cyanic-selkie/wikianc huggingface dataset:
Basketbal
Reëls
Tegniese foute word begaan deur byvoorbeeld die bal langer as 30 sekondes in die ander span se doelgebied te hou sonder om na 'n doel te mik; deur meer as 2 treë met die bal te hardloop; deur die bal langer as 5 sekondes in besit te hou; of deur die spel doelbewus te vertraag. dit word wel toegelaat om skynbewegings met die voet uit te voer of om die bal vorentoe te dribbel. Wanneer 'n tegniese fout begaan word, kry die ander span 'n ingooi van die kantlyn af.
Omdat die doelpaal 3,05 m hoog is, kan langer spelers makliker doele aanteken – 'n besliste voordeel. Kleiner spelers kan egter weer vinniger oor die veld beweeg en 'n span word gewoonlik só saamgestel dat lang en kort atlete ingesluit is. Die reëls word van tyd tot tyd effens gewysig. 'n Wedstryd bestaan uit twee helftes van 20 minute elk, Die skeidsregters word bygestaan deur twee tydhouers. Die skeidsregters kommunikeer gedurende die wedstryd met die tydhouers, die spanne se afrigters en die kapteins. Die hoë speeltempo maak basketbal 'n baie gewilde kyksport.
John Medley Wood
Dr. John Medley Wood (1 Desember 1827 – 26 Augustus 1915) was 'n Suid-Afrikaanse plantkundige. Hy is in 1827 in Nottinghamshire gebore. Hy bring sewe jaar op die see deur voordat hy hom in 1852 in Natal vestig. Hy boer vir 30 jaar en 1882 word hy aangestel as Direkteur van die Durban Botaniese Tuin asook kurator van die Koloniale Herbarium. Hy was redakteur van Natal Plants en het baie geskryf.
Hondsrug
Die hoogste punt meet 26,5 meter en is die Haantjeduin, wat by die stad Emmen lê. Regs van die Hondsrug vloei die Hunze-rivier.
Hondsrug vorm die oostelike grens van die Drentse keileemplateau en dateer uit die Saalien, die voorlaaste ystyd toe Drenthe met ys bedek was. Hondsrug is sowat sestig tot sewentig kilometer lank en hoogstens vyf kilometer breed.
Julius Nyerere
Lewensgeskiedenis
Nadat vasgestel is dat hy aan bloedkanker ly, is Nyerere in Londen se St Thomas-hospitaal opgeneem en behandel, waar hy in 1999 aan 'n massiewe beroerte-aanval gesterf het.
Onderskeidings
In 1992 word hy saam met Aung San Suu Kyi bekroon met die UNESCO Internasionale Simón Bolívar-prys, 'n prys wat bedoel is om aktiwiteite van buitengewone verdienste te beloon wat in die gees staan van die Latyns-Amerikaanse vryheidsvegter Simón Bolívar.
Korttermynversekeringspolis Algemene Bepalings
Nietigverklaring
Die versekeraar kan die polis nietig verklaar indien enige besonderhede wat die risiko beïnvloed, deur jy verswyg word, verkeerd of gebrekkig beskryf of voorgestel word. Dit beteken dat jy nie net vrae wat gevra word, korrek moet weergee nie, maar dat jy ook enigiets waarvan jy weet wat die risiko mag raak aan die versekeraar moet bekend maak. Hierdie klousule veroorsaak baie probleme en moet streng nagekom word.
Aanpassing vir Inflasie
Aangesien dit uiters belangrik is dat die versekerde bedrae moet tred hou met inflasie, sal die versekeraar 'n jaarlikse aanpassing maak wat inhoud en geboue betref. Dit bly egter jou verantwoorddelikheid om te verseker dat die versekerde bedrae korrek is.
Herstelling van Versekerde Bedrae
Dit is logies dat indien byv. jou horlosie gesteel word, die versekerde bedrag behoort te verminder. Maar die versekeraar sal die versekerde bedrag instandhou om jou te beskerm. Indien jy nie weer die horlosie gaan vervang nie, kan jy steeds daarvoor eis, maar jy sal dan die versekeraar in kennis stel sodat hy die bedrag kan verminder.
Bybetaling
Op sommige polisafdelings is jy ten opsigte van 'n eis, aanspreeklik vir die eerste gedeelte van enige bedrag wat deur die versekeraar betaalbaar is. Die bybetaling word in die skedule uiteengesit.
Regsgebied
Hierdie polis is onderworpe aan die regsbevoegdheid van howe van die RSA en Namibië. Die versekeraar is nie verantwoordelik vir enige regskoste en -uitgawes wat nie in die RSA en Namibië aangegaan is nie.
Algemene Uitsluitings
Soos ek reeds gesê het dek geen polis alles nie. Elke polis het 'n hele lys van uitsluitings. Jy moet seker maak dat jy dit lees en verstaan. Indien jy dit nie verstaan, moet jy jou versekeraar ofmakelaar vra om dit verduidelik.
Meine Seele soll Gott loben, BWV 223
Meine Seele soll Gott loben, BWV 223, is 'n kantate van Johann Sebastian Bach.
Kromspruit (rivier, Vrystaat, lat -27,24, long 28,43)
Die Kromspruit is 'n rivier wat in die Vrystaat vloei.
Christine Pienaar
Christine Pienaar (1929–2015) was ’n Afrikaanse skrywer.
Lewe en werk
Christina Johanna Botha is op 25 Augustus 1929 op Zeerust gebore. Haar pa is onderwyser op verskeie plekke in die Marico-distrik voordat die gesin na Krugersdorp trek, waar sy aan die Hoërskool Monument skoolgaan en in 1946 matrikuleer. Sy studeer verder aan die Universiteit van Stellenbosch, waar sy in 1949 die B.A.-graad behaal met Afrikaans en Engels as hoofvakke en in 1951 ’n M.A.-graad in Engels. Van 1951 tot 1959 werk sy by die Vertaalburo (later die Staatstaaldiens). Benewens Afrikaans en Engels is sy ook Spaans en Duits magtig.
Sy trou in 1959 met Theo Pienaar, ’n amptenaar van die Departement van Buitelandse Sake, waarna hulle van tyd tot tyd vir lang periodes in die buiteland woon. Die eerste pos is in Den Haag in Nederland, waar hulle ses jaar lank woon. Hier word hulle twee seuns, Gideon en Ferdinand, gebore. Hierna bring hulle ’n korter tyd deur in Stockholm in Swede. Hulle keer terug na Pretoria, waar sy weer by die Staatstaaldiens werk. In 1972 word hulle vir ’n relatief kort tyd uitgeplaas na Buenos Aires in Argentinië en daarvandaan na Santiago in Chili, waar hulle weer vir ses jaar vertoef. By hulle terugkeer na Pretoria werk sy by die Wetenskaplike en Nywerheidsnavorsingsraad (WNNR) as taalredakteur. Hulle word weer uitgeplaas buiteland toe, vir ’n kort tydperk in Lima in Peru en hulle laaste buitelandse pos is in La Paz, die hoofstad van Bolivia. In 1988 tree haar man af en hulle vestig hulle in Pretoria. Sy is op 25 Mei 2015 in Kaapstad oorlede.
Skryfwerk
Van kleinsaf skryf sy graag. In haar studentejare verskyn gedigte en sketse van haar in die studentetydskrif Stellenbosse Student. Heelwat later word van haar verhale opgeneem in Tydskrif vir Letterkunde en professor Elize Botha moedig haar aan om ’n uitgewer daarvoor te vind, wat eindelik lei tot die publikasie van “Die Spieëlkepetsh en ander verhale”. In hierdie verhale kyk sy nostalgies terug na haar kinderdae en verhaal insidente uit haar verblyf in die buiteland. In die herinneringsverhale slaag sy daarin om ’n boeiende kontras te bewerkstellig tussen die vertelperspektief (ouer vrou met groter wysheid wat terugkyk na die verlede) en die waarnemings en insigte van haarself as die jong dogter wat die gebeurtenisse meemaak. In die titelverhaal loop ’n vrou na baie jare ’n seunsmaat raak, wat nou welvarend is, effens lywig en vergesel van ’n elegante vrou. As kinders was hy die seun van ’n arm weduwee, wat saam met haar denkbeeldige huise gebou het met die kamers vol geld en vir hulle ’n indrukwekkende verbeeldingskar, ’n Spieëlkepetsh, gekoop het. Hy het klaarblyklik die rykdom gevind waarvan hy gedroom het, maar hy het die groter rykdom van drome verloor. In verhale wat in die buiteland afspeel, word die verteller telkens uitgebeeld as ’n ouer, blanke vrou wat in die buiteland woon omdat sy met ’n diplomaat getroud is. Sy voel vreemd in die nuwe land, maar word ook toenemend vervreemd van haar eie land. ’n Deurlopende tema in die verhale is die onvermoë om ander mense werklik te ken, wat dan ook uitloop in die toenemende eensaamheid van die sentrale karakter in die verhale. Die verhale gaan nie soseer oor die uitbeelding van handeling of aksie nie, maar is treffend in die fyn beskrywing van die mense se binnelewe in die verbandlegging tussen verlede en hede en tussen mens en mens. ’n Mens tref hier nie volledig sosiaal-betrokke werk aan nie, maar wel ’n bewustheid van tydgenootlike kontradiksies en ’n ontmaskering van die knus Afrikaner-ingesteldheid tydens die jare van apartheid. Sommige verhale bevat ook sosiale satire, soos in “Señora Teresa soek ’n meisie”. Haar kortverhaal “Die spieël” word opgeneem in die versamelbundel “Vrou: Mens” onder redaksie van Corlia Fourie en van haar werk word ook opgeneem in “Vertellers 2” onder redaksie van Merwe Scholtz en “Dit kom van ver af” saamgestel deur T.T. Cloete.
Olimpiese Winterspele 2030
Die Olimpiese Winterspele 2030, amptelik bekend as die XXVIste Olimpiese Winterspele, sal na verwagting in Februarie 2030 aangebied word. Die gasheerstad sal deur die Internasionale Olimpiese Komitee (IOK) teen 2023 aangekondig word.
Windermere, Durban
Windermere is 'n voorstad in die hartjie van Durban, Suid-Afrika.
Olimpiese Winterspele 2030
Die Paralimpiese Winterspele 2030 sal in die gasheerstad van die Olimpiese Winterspele 2030 gehou word.
Didi Holtermann
Didi Holtermann (28 November 1895 – 17 Desember 1975) was 'n Noorse aktrise. Sy was bekend vir haar rolle in die rolprente Farende folk (1922), Til sæters (1924), Fager er lien (1925), en Simen Mustrøens besynderlige opplevelser (1926).
Steve Ryan (akteur)
Steve Ryan is 'n Amerikaanse akteur. Hy is bekend vir sy rolle in die televisiereekse Crime Story (1986), JAG (1995), Oz (1997), en Arrested Development (2003).
Kind
Ouers
Elke kind het 'n biologiese pa en 'n ma (die ouers). As die ouers ook ander kinders het, is hulle broers en susters van mekaar. Soms word peetouers vir kinders aangewys. Indien die ouers nie meer na die kind kan omsien nie, neem die peetouers die verantwoordelikheid (voogskap) oor.
Creighton
Creighton is 'n klein dorpie in suidelike KwaZulu-Natal, Suid-Afrika. Volgens die 2011-sensus het die dorp 'n bevolking van 900 gehad, waarvan 86 (9.6%) blankes was.
Kind
Ouers
'n Kind wat beide sy ouers verloor het is 'n weeskind. Sulke kinders kan deur hulle peetouers of die res van die familie (soos 'n ouma, oupa, oom of tannie) grootgemaak word. Indien nie, word die kind in 'n weeshuis geplaas. Kinders kan ook deur 'n proses van aanneming na ander gesinne uitgeplaas word.
Oliver Ackland
Oliver Ackland (gebore 9 November 1979) is 'n Australiese akteur. Hy is bekend vir sy rolle in die rolprent The Proposition (2005) en in die televisiereekse Pirate Islands (2003) en The Originals (2013).
Kind
Ouers
Wanneer twee mense trou, en een (of beide) het voor die troue 'n kind by iemand anders, word die kind deur sy nie-biologiese ouer 'n stiefkind genoem. As beide ouers kinders het, is die kinders van elke ouer stiefbroers of stiefsusters van mekaar.
Opvoeding
In meeste lande word kinders op 'n voorafbepaalde ouderdom skool toe gestuur. Kleiner kinders kan na speelgroepe of kleuterskole gestuur word terwyl hulle ouers werk. In ander lande (minder algemeen) werk kinders in fabrieke of saam met hulle ouers of voogde op lande.
Fakenham
Fakenham is 'n dorp in die Engelse graafskap Norfolk. Volgens die 2001-sensus het die dorp 'n bevolking van 7 357 gehad. Fakenham is padlangs ongeveer 30 km vanaf King's Lynn geleë en ongeveer 40 km vanaf Norwich.
Mayfield, KwaZulu-Natal
Mayfield is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.
Kromspruit (rivier, Vrystaat, lat -29,32, long 26,62)
Die Kromspruit is 'n rivier wat in die Vrystaat vloei.
Lagos–Mombasa-Grootpad
regs|500px Die Lagos-Mombasa-Grootpad (ook bekend as die Mombasa–Lagos-Grootpad) is die Trans-Afrikaanse snelweg 8 en die hoofroete tussen Wes- en Oos-Afrika. Dit het 'n lengte van 6 259 km en lê aangrensend tot die Dakar-Lagos-Grootpad waarmee dit (wanneer voltooi) die langste oos-wes kruising van die kontinent sal vorm, vir 'n totale afstand van 10 269 km.
Roete
'n Deel van die transkontinentale padnetwerk is onder ontwikkeling deur die Ekonomiese Kommissie Verenigde Nasies vir Afrika (UNECA), die Afrika Ontwikkelingsbank (ADB), en die Afrika-unie. Die roete deurkruis Nigerië, Kameroen, Sentraal-Afrikaanse Republiek, die D R Kongo, Uganda en Kenia.
Oorsteek van die Kongorivierbekken
Hoewel die grootpad heelwat verkeer dra op sy geteerde gedeeltes in Nigerië, Kameroen, Uganda en Kenia, is dit op die oomblik nie 'n praktiese roete tussen Wes- en Oos-Afrika nie. Dit is omrede die sentrale gedeelte deur die Demokratiese Republiek van die Kongo slegs uit spore bestaan, wat onbegaanbaar word na gereelde swaar reën. Die digte reënwoud en die behoefte aan gereelde rivierkruisings skep groot uitdagings aan padingenieurs. Daar bestaan ook geen maklike alternatiewe roetes nie, dus geskied oos-weshandel eerder deur die lug of see, en is gevolglik uiters beperk.
Die gebaande weg sou strek van Bangassou in die Sentraal-Afrikaanse Republiek na Buta in die Kongo via Bondo, maar sedert die Kongolese burgeroorloë, het die paadjies tussen die dorpe onbegaanbaar geraak. Die Kongo versoek dat die pad van Zongo (oorkant die rivier by Bangui) via Gemena, Lisala en Bumba na Buta 'n hoër prioriteit vir rehabilitasie dra, en beveel dus eerder hierdie roete aan.
In die ooste van die Kongo strek die roete van Kisangani na die Ugandese grenspos by Katwe via Kamanda en Beni. Hierdie grondpad is ook dikwels onbegaanbaar. 'n Langer roete van Kisangani na die Rwandese grens by Bukavu via die Kongo se Nasionale Pad No. 2 kan beter wees aangesien die pad deels geteer is, maar dit is sedert die oorlog nie weer in gebruik suid van Walikale nie.
Van Bukavu bereik die geteerde hoofpad Kigali (die hoofstad van Rwanda) en verbind met die bestaande roete by Mbarara in Uganda.
Strandboontjie
Die Strandboontjie (Canavalia rosea) is 'n laaggroeiende plant wat voorkom aan die ooskus van Suid-Afrika. Dit groei veral op duine en by riviermondings. Die plant kan 'n ranker of klimop plant wees en kan tot 10 m uitsprei.
Wiggins
Wiggins is 'n groot Swart woonarea in sentraal-Durban, KwaZulu-Natal, Suid-Afrika.
Steam (Diens)
Steam is 'n digitale verspreidingsdiens vir videospeletjies deur Valve. Dit is in September 2003 as 'n selfstandige sagtewarekliënt bekendgestel as 'n manier vir Valve om outomatiese opdaterings vir hul speletjies te verskaf, en is uitgebrei om speletjies van derdeparty-uitgewers in te sluit. Steam het ook uitgebrei tot 'n aanlyn-gebaseerde en mobiele digitale winkel. Steam bied digitale regte-bestuur (DRM), matchmaking-bedieners, videostroming en sosiale netwerksdienste aan. Dit bied ook die gebruiker die installering en outomatiese opdatering van speletjies, en gemeenskapsfunksies soos vriendelyste en groepe, wolkbesparing en spraak- en geselsfunksies in die spel.
Die sagteware bied 'n vrylik beskikbare toepassingsprogrammeer-koppelvlak (API) genaamd Steamworks, wat ontwikkelaars kan gebruik om baie van Steam se funksies in hul produkte te integreer, insluitend matchmaking, prestasies in die spel, mikrotransaksies, en ondersteuning vir inhoud wat deur gebruikers geskep word via Steam Workshop. Alhoewel dit aanvanklik ontwikkel is vir gebruik op Microsoft Windows-bedryfstelsels, is weergawes vir macOS en Linux later vrygestel. Mobiele apps is ook in die 2010's vir iOS, Android en Windows Phone vrygestel. Die platform bied ook 'n klein verskeidenheid ander inhoud, insluitend ontwerpsagteware, hardeware, klankbane vir speletjies, anime en films.
Die Steam-platform is die grootste digitale verspreidingsplatform vir rekenaarspeletjies, wat in 2013 na raming 75% van die markruimte het. In 2017 beloop gebruikers ongeveer 4,3 miljard Amerikaanse dollars deur Steam, wat ten minste 18% van die wêreldwye verkoop van rekenaarspeletjies verteenwoordig. In 2019 het die diens meer as 'n miljard geregistreerde rekeninge gehad met 90 miljoen aktiewe gebruikers per maand. Die sukses van die Steam-platform het gelei tot die ontwikkeling van 'n reeks Steam Machine-mikrokonsole, wat die SteamOS-bedryfstelsel en Steam Controllers.
Skyfskiet
Skyfskiet bestaan uit 'n aantal kompeterende sporte waar gewere en pistole gebruik word om na teikens te skiet. Noukeurigheid, snelheid en die tipe wapen wat gebruik word is hier belangrik.
In die verlede was jag en skyfskiet gereeld met mekaar verwar. Die rede hiervoor was dat daar tydens die Olimpiese Somerspele op lewende duiwe geskiet was. Deesdae, as met 'n pyl en boog geskiet word, word dit boogskiet genoem, terwyl die skiet van wild onder jag val.
Olimpiese sport
Die Franse pistoolkampioen en stigter van die moderne Olimpiese Spele, Pierre de Coubertin, het aan baie van hierdie vroeë kompetisies deelgeneem. Hierdie feit het beslis bygedra tot die insluiting van vyf skietbyeenkomste in die Olimpiese Spele in 1896. Oor die jare heen is die gebeure 'n paar keer verander om tred te hou met tegnologie en sosiale standaarde. Die teikens wat vroeër in hul vorm en grootte na mense of diere gelyk het, is nou 'n sirkelvorm om te verhoed dat die sport met enige vorm van geweld verbind word. Terselfdertyd is sommige kompetisies laat vaar en nuwes is bygevoeg. Die Olimpiese Spele in 2004 het drie skietdissiplines gehad (geweer, pistool en haelgeweer) waar atlete om 51 medaljes in 10 mans- en 7 vrouegroepe meegeding het.
By die Olimpiese Spele het die skietsport nog altyd die onderskeid geniet om die eerste medaljes van die Spele toe te ken.
Lancia Beta
Die Lancia Beta (Tipe 828) is 'n motorvoertuig wat deur Lancia vervaardig is vanaf 1972 tot 1984. Dit was die laaste model wat bekendgestel is deur Lancia, voordat Lancia deur Fiat oorgeneem is in 1969.
Kromspruit (rivier, Vrystaat, lat -28,48, long 26,71)
Die Kromspruit is 'n rivier wat in die Vrystaat vloei.
Anselmus van Kantelberg
Anselmus (Aosta, 1033 – Kantelberg, 21 April 1109) was 'n Italiaans gebore filosoof, teoloog en Benediktynse monnik. Hy word die tweede Normandiese aartsbiskop van Kantelberg en verwerf onder meer bekendheid met sy sogenaamd ontologiese godsbewys. Hy word beskou as die grondlegger van die skolastiek. Pous Alexander VI verklaar Anselmus in 1494 heilig en in 1720 verklaar Pous Clemens XI hom as Kerkleeraar.
Jeugjare
Anselmus word rondom 1033 gebore in die buurt Aosta in die Koninkryk Arles (huidige hoofstad van die Noord-Italiaanse streek, Valle d'Aosta). Sy familie was verwant aan die Huis van Savoje) en was ryk. Sy ouers was beide van adellike afkoms. Hulle besit 'n aantal feudale eiendomme binne die Bourgondiese Ryk. Sy vader, Gundulf, was van geboorte 'n Lombard. Sy moeder was verwant aan Otto van Savoje.
Toe hy vyftien jaar oud was wil Anselmus tot 'n klooster toetree. Sy vader steun dit nie en daarom weier die klooster hom toegang. Sy vader het 'n politieke en militêre loopbaan vir hom in gedagte. Hierdie teleurstelling dra by tot Anselmus se ontwikkeling van 'n psigosomatiese siekte. Na sy herstel gee hy sy studie op en leef hy 'n sorgelose lewe. Tydens hierdie periode sterf sy moeder.
Die jare in Bec
In 1063 word Lanfranc van Pavia tot ab in Caen benoem. Anselmus word toe tot die prior van die abdy van Bec verkies. Anselmus sou hierdie funksie vyftien jaar beklee totdat hy na die dood van Herluin, die stigter van die abdy van Bec, in 1078 as sy opvolger benoem word. Hy word op 22 Februarie 1079 deur die biskop van Evreux ingesweer. Hierdie inswering word bespoedig, want op daardie stadium was die aartsbisdom van Rouen (waaronder die abdy van Bec val) sonder biskop (sede vacante). Indien Anselmus ingesweer sou word deur die aartsbiskop van Rouen, sou hy onder druk verkeer het aan hom gehoorsaamheid te betuig, wat die onafhanklikheid van die abdy van Bec in die gedrang sou bring.
Af en toe besoek Anselmus Engeland om daar die eiendomme van die abdy van Bec te inspekteer. Hy besoek dan ook Lanfranc, wie in 1070 as aartsbiskop van Kantelberg aangestel was. Lanfranc sou die posisie tot sy dood in 1089 beklee. Anselmus maak in Engeland 'n goeie indruk. Hy word daar gesien as die natuurlyke opvolger van Lanfranc as aartsbiskop van Kantelberg.
Aartsbiskop van Kantelberg
Hy volg in 1089 Lanfranc van Bec op as aartsbiskop van Kantelberg en raak betrokke in die investituurstryd. Sy verset teen die gedagtes van Roscellinus van Compiègne is ook van belang.
Filosofie en teologie
Net soos Augustinus van Hippo voor hom, steun Anselmus in sy metafisika 'n Christelike geïnspireerde platonisme. Belangrike punte uit Anselmus se teologie en filosofie is:
•	Anselmus sien geen teenstellings tussen geloof en wysgerige kennis nie: "Die geloof soek na redelike insig" (fides quaerens intellectum).
•	Die verstand moet in diens staan van die openbaring.
•	Alleen die gelowige ken die werklikheid.
•	Anselmus poog om sonder Bybelse gegewens te bewys dat God bestaan as die hoogste goed en die hoogste syn.
•	Met bybelse gegewens poog hy om aan te toon waarom God mens word (Cur Deus homo): die menslike skuld was te groot sodat 'n mens die boete daarvoor sou kon dra. Die skuld word gedra deur God se Seun (Christus), wie die verhouding met die mens herstel.
Godsbewys
Anselmus van Kantelberg was die eerste wie 'n logiese bewys vir die bestaan van God formuleer. Hierdie ontologiese bewys van God kan as volg saamgevat word:
Petrus van der Spuy
Ds. Petrus van der Spuy (distrik Wynberg, 23 November 1722 - Stellenbosch, 4 Maart 1809) was die eerste Afrikaner wat predikant geword het en wel agtereenvolgens van die NG gemeente Kaapstad en toe die NG gemeente Paarl.
Anselmus van Kantelberg
Godsbewys
•	God is, per definisie, die mees volmaakste wese wat denkbaar is. In Proslogion, hoofstukke 2-4, word dit op 2 maniere verwoord: God is 'n wese waarvoor daar niks groter kan wees nie (aliquid quo nihil maius cogitari possit/potest/non valet) en God is 'n wese waarvoor nie iets groter bedink kan word nie  (id quo maius cogitari nequit/non potest).
Petrus van der Spuy
Agtergrond
Sy vader, Melt van der Spuy, was 'n Rotterdammer van geboorte en is op 14 Junie 1716 aan die Kaap met Maria van der Poel getroud. Petrus is aan die einde van 1730 na sy familie in Rotterdam vir sy opvoeding gestuur. Hier was hy 'n leerling van die beroemde Erasmiaanse skool. Hy het hom op die universiteit voorberei en is op 9 September 1740 aan die Universiteit van Groningen as student in die teologie ingeskryf, waar hy onder proff. C. van Velzen en D. Gerdes gestudeer het. In die herfs van 1744 is hy na die Universiteit van Leiden waar hy op 14 September as teologiese student in skryf en het daar nog 'n jaar gestudeer. Sy begeerte was om na sy vaderland terug te keer en daarom het hy hom aangemeld om voor die Klassis van Amsterdam (die Ring waaronder die Kaapse NG gemeentes destyds geval het) proponent te word. Op 4 Oktober 1745 is hy praeparatoir geëksamineer en beroepbaar gestel. Die klassis het hom op 11 Januarie 1746 peremtoir geëksamineer met oplegging van hande vir die Kaap georden. Sy jongste kind het in 1852 meegedeel dat sy vader ook eers in die medisyne gestudeer het en nadat hy daarin gekwalifiseer het, teologie opgeneem het. Dit lyk onwaarskynlik, want hy is op 9 September 1740, toe hy nog nie 18 jaar oud was nie, te Groningen as student in die teologie ingeskryf. Van 'n inskrywing as mediese student kom niks voor in die Studente-album nie. Hy het daar gestudeer tot 1744 en toe nog 'n jaar in Leiden, dus altesaam vyf jaar, die gewone tydperk vir 'n teologiese kursus in daardie tyd. Dit is moontlik dat hy naas sy teologiese studie ook nog enige mediese kennis opgedoen het, maar onwaarskynlik dat hy daarin sou kon kwalifiseer.
Kaapse predikant
Hy het kort ná sy ordening skeepgegaan en op 17 Augustus 1746, ná 'n afwesigheid van meer as 15 jaar, weer sy voet op sy geboortegrond gesit en vyf dae later reeds in Kaapstad gepreek. Sy teks was Genesis 31:3 (Statebybel): "En de HEERE zeide tot Jakob: Keer weder tot het land uwer vaderen, en tot uw maagschap, en Ik zal met u zijn." In Kaapstad was hy die opvolger van ds. Le Sueur en het daar gebly tot hy in 1753 na Drakenstein verplaas is. Op 8 April 1752 het hy die eeufeesrede gehou "tergelegenheid van de Honderdjarige Possessie van Cabo de Goede Hoop". Dit het in druk verskyn. Dit het dus op ses jaar na 'n eeu geduur voordat die nedersetting aan die Kaap sy eerste predikant uit eie geledere opgelewer het.
Anselmus van Kantelberg
Godsbewys
•	God is beter om te bestaan as om nie te bestaan nie, dus iets wat nie bestaan nie kan nooit volmaak wees.
Petrus van der Spuy
In Drakenstein
In die Paarl sou sy moeilikhede meer was as wat al die predikante voor hom saam in daardie gemeente ervaar het. Daardeur is hy byna gebreek. In 1771 het daar 'n twis uitgebreek wat die ergste van sy soort was wat tot in daardie stadium óf sedertdien in 'n Suid-Afrikaanse gemeente sou voorkom en waardeur die gemeente Drakenstein byna verwoes is. Die twis het 'n volle 14 jaar aangehou en het begin toe die heemraad en burgerluitenant Thomas A. Theron as ouderling gekies is. Ds. Van der Spuy het aanvanklik buite die twis gestaan, wat feitlik 'n aaneenskakeling was van allerhande persoonlike vetes wat onder die mense gewoeker het. Die kerkraad was magteloos, die Politieke Raad ook en selfs die Klassis Amsterdam kon dit nie bedwing nie. Die mense het so lank getwis dat hulle naderhand nie meer kon onthou waaroor dit gegaan het nie. Ds. Van der Spuy is ook daarby ingesleep toe van die mense die skerp punte van hul pyle op hom gerig het. Uiteindelik het vir ds. Van der Spuy te erg geword en hy is ook liggaamlik oorweldig sodat hy in 1781 aansoek gedoen het om emeritaat. Dit was 'n persoonlike vernedering vir die eerste gebore Suid-Afrikaanse predikant, die oudste predikant van die Ned. Indiese Kerk, waartoe die Kaapse Kerk ook gereken is. Dit is op 20 Maart 1781 op die mees eervolle wyse aan hom verleen en die Politieke Raad het hom bedank vir sy "onvermoeide ywer en trou". Hy kon tot aan die einde van sy lewe sy volle salaris behou "vanweë sy veeljarige diens, voorbeeld in die lewe en stigting in die leer". Op 9 April daardie jaar het hy van die kerkraad afskeid geneem. Al die lede het hom bedank vir sy "getroue diens ... en hom allerlei tydelike en ewige heil toegewens".
Anselmus van Kantelberg
Godsbewys
•	'n Nie bestaande God is minder volmaak as Een wat bestaan.
Petrus van der Spuy
Aftrede
Ds. Van der Spuy het op Stellenbosch gaan woon, maar die vervolging uit Drakenstein het nie opgehou nie. Op Sondag 21 Augustus 1785 het hy in die kerk op Stellenbosch 'n kindjie gedoop en na afloop van die diens het twee persone, Daniël Joubert en Jacobus Roux, wat nou verwant was aan sommige van die Drakensteinse mense wat so heftig getwis het, op straat lawaai gemaak oor hierdie doopbediening en allerhande haatlikhede teen ds. Van der Spuy kwytgeraak. Dit was so erg dat die owerheid hulle daaroor moes aanspreek. En op Sondag 26 Maart 1786 was ds. Van der Spuy by ds. Aling in die kerk op Drakenstein en sou op versoek van sy opvolger die doopbediening waarneem. Maar nadat die formulier gelees en ds. Van der Spuy na die preekstoel gekom het om te doop, het die grootvader van die kind geweier om hom deur ds. Van der Spuy te laat doop en moes ds. Aling dit doen. Dit het 'n konsternasie veroorsaak en volgens 'n blykbaar vooraf gereëlde plan het verskillende persone by wyse van demonstrasie uit die kerk geloop.
Volgens sy seun het ds. Van der Spuy se lydensweg in Drakenstein sy geestelike lewe verdiep en hom nader aan die Here gebring. Hy was al die jare dat hy predikant was ongetroud, maar op 19 Januarie 1783 tree hy, toe hy reeds 60 jaar oud was, in die huwelik met Maria Elisabeth Adleda. Hy het haar op 21 Julie 1748 in Kaapstad gedoop en volgens oorlewering daarna skertsend aan haar pa gesê dat hy die kindjie vir hom as vrou moet grootmaak. Die huwelik was gelukkig en vir ds. Van der Spuy 'n lig in sy lewensaand. Vier kinders is uit die huwelik gebore, almal op Stellenbosch: Maria Carolina (30 November 1783), Johanna Ijda (28 Augustus 1785), Hermina Huberta (22 Julie 1787) en Petrus Melt (2 Augustus 1789). Reeds in 1791 ('n ander bron gee 1793 ) is sy vrou oorlede. Hy het hierna nog 18 jaar gelewe en die eerste Britse besetting van die Kaap, die Bataafse bewind sowel as die tweede en laaste Britse besetting beleef.
People Against Gangsterism and Drugs
People Against Gangsterism and Drugs (Afrikaans: "Mense teen misdaad en dwelms"; Pagad) is 'n organisasie wat in November 1995 gestig is as 'n Islamities georiënteerde burgerbeweging wat hulle verset teen middelmisbruik en misdaad op die Kaapse Vlakte in Kaapstad, Suid-Afrika. Die organisasie was bekend vir sy geweld teen bendelede en was betrokke by brandstigting en selfs moord.
Anselmus van Kantelberg
Godsbewys
•	Dus moet God bestaan.
People Against Gangsterism and Drugs
Hoewel Pagad baie kleiner is as in die vroeë jare ná sy stigting, rapporteer die organisasie dat hy sedert 2014 groei.
Anselmus van Kantelberg
Godsbewys
Dié bewys word in die twintigste eeu geformaliseer met behulp van die modale logika deur Kurt Gödel. Hoewel die konstruksie logies juis is, volg die konklusie nie logies nie, aangesien die mens homself nie iets perfek kan voorstel nie, waaruit logies volg dat diegeen wat voorgestel word ook daadwerklik moet bestaan.
People Against Gangsterism and Drugs
Oorsprong
Pagad is oorspronklik deur 'n handjievol lede van die Pan Africanist Congress of Azania (PAC) en van die gemeenskap uit die Kaapse Vlakte gestig wat besluit het om openbare betogings te reël om die regering onder druk te plaas om die onwettige dwelmhandel en bendebedrywighede doeltreffender te beveg. Pagad het sake egter al hoe meer in eie hande geneem omdat hulle geglo het die polisie tree nie genoegsaam teen bendes op nie. Aanvanklik was die gemeenskap en die polisie huiwerig om teen Pagad op te tree en het hulle die noodsaaklikheid van gemeenskapsoptrede teen misdaad in die bendegedrewe gemeenskappe van die Kaapse Vlakte erken.
Anselmus van Kantelberg
Belangrikste werke
•	Proslogion
People Against Gangsterism and Drugs
Oorsprong
Berugte bendelede is aanvanklik deur Pagad-lede gevra om hul misdaadbedrywighede te staak of onderworpe te wees aan gepeupelgeregtigheid. 'n Algemene Pagad-praktyk was om die huise van dwelmhandelaars aan die brand te steek en bendeleiers dood te maak. Pagad se veldtog het in 1996 prominent geword toe die leier van die Hard Livings-bende, Rashaad Staggie (Rashied Staggie se tweelingbroer) vermoor is tydens 'n optog by sy huis in Soutrivier. Die polisie in Suid-Afrika het Pagad gou beskou as deel van die probleem eerder as 'n vennoot in die stryd teen misdaad, en hulle is uiteindelik deur die Suid-Afrikaanse regering as 'n terroriste-organisasie verklaar.
Anselmus van Kantelberg
Belangrikste werke
•	Monologion
People Against Gangsterism and Drugs
Oorsprong
Die bedreiging van toenemende misdaadbedrywighede in 2000 het daartoe gelei dat die Wes-Kaapse provinsiale regering 'n "oorlog teen bendes" verklaar het, wat destyds 'n belangrike prioriteit van die provinsiale regering geword het.
Anselmus van Kantelberg
Belangrikste werke
•	Cur Deus Homo
People Against Gangsterism and Drugs
Huidige aktiwiteite
Pagad handhaaf vandag 'n klein en minder sigbare teenwoordigheid in die Kaapstadse Moslem-gemeenskap.
Anselmus van Kantelberg
Belangrikste werke
•	De Veritate
•	De Libertate Arbitrii
Reißt euch los, bedrängte Sinnen, BWV 224
Reißt euch los, bedrängte Sinnen, BWV 224, is 'n kantate van Johann Sebastian Bach. Hy komponeer dit in 1724 in Leipzig vir 'n onbekende okkasie. Die outeur van die teks is onbekend en daar oorleef slegs 30 mates van die aria vir sopraan, wat deur C. P. E. Bach gekopieer is.
Anselmus van Kantelberg
Belangrikste werke
•	De Casu Diaboli
•	De Incarnatione Verbi
•	De Conceptu Virginali
•	De Concordia
Mille Dinesen
Mille Dinesen (gebore 17 Maart 1974) is 'n Deense aktrise. Sy is bekend vir haar rolle in die rolprente Nynne (2005) en No Time for Love (2009), en in die televisiereekse Nynne (2006), Borgen (2010), en Rita (2012).
Mandeni
Mandeni is 'n dorp naby die noordkus, in die middel van KwaZulu-Natal, Suid-Afrika. Die dorp is 22 km van KwaDukuza (Stanger) en 96 km vanaf Durban geleë.
Die Tugelarivier vloei deur Mandeni. Die mond van die rivier is 10 km vanaf die middedorp.
Ella Hval
Ella Hval (7 Januarie 1904 – 17 Desember 1994) was 'n Noorse aktrise. Sy was bekend vir haar rolle in die rolprente Boys from the Streets (1949), Hjem går vi ikke (1955), en Kvinnens plass (1956).
Mike Harrington
Mike Harrington is 'n Amerikaanse rekenaarprogrammeerder. Hy is die medestigter van die maatskappy Valve vir die ontwikkeling van videospeletjies en digitale verspreiding. Voorheen was Harrington 'n programmeerder by Dynamix en 'n ontwerper op die Windows NT-bedryfstelsel by Microsoft. Harrington stig Valve in 1996 saam met Gabe Newell, 'n voormalige Microsoft-werknemer. Hy en Newell het die ontwikkeling van Half-Life privaat gefinansier, wat hy ook help programmeer het.
Op 15 Januarie 2000, na die sukses van Half-Life, het Harrington sy vennootskap met Newell ontbind en Valve verlaat om tyd met sy vrou deur te bring.
In 2006 stig Harrington Picnik saam met 'n vriend en voormalige kollega Darrin Massena, wat in Maart 2010 deur Google gekoop was. Harrington het Google in Maart 2011 verlaat, en in Januarie 2012 'n ander maatskappy met Massena, genaamd Catnip Labs, gestig. Harrington was die CTO by The Committee for Children vanaf 2016-2018 en is nou die CTO of Amplion.
Will Ryan
Will Ryan (gebore 13 November 1939) is 'n Amerikaanse akteur en skrywer. Hy is bekend vir sy rolle in die rolprente An American Tail (1986), The Wizard of Speed and Time (1988), The Land Before Time (1988), en The Little Mermaid (1989).
Kimberly Hebert Gregory
Kimberly Hebert Gregory (gebore 7 Desember 1973) is 'n Amerikaanse aktrise. Sy is bekend vir haar rolle in die rolprent Red Hook Summer (2012) en in die televisiereekse Two and a Half Men (2003), Brooklyn Nine-Nine (2013), en Better Call Saul (2015).
Kanovaart
Kanovaart is 'n sport waar die vaarder 'n kano op die water voortdryf met 'n roeispaan. Kano's word meestal met 'n enkelblad-spaan aangedryf. 'n kajak is 'n kano wat met 'n dubbelblad-spaan ('n blad aan weerskante) gevaar word.
Kanovaart word sedert 1938 in Suid-Afrika as 'n sportsoort beoefen en die land se 3 belangrikste langafstandwedvaarte vergelyk goed met die strafstes ter wêreld. Die gebruik om met kano's op die water te vaar, het in verskillende ou kulture onafhanklik van mekaar ontwikkel. Die oudste bekende kano is 'n silwermodel wat 6 000 jaar oud is en in 'n graf naby Ur in die Eufraatgebied gevind is.
Die term kano verwys oor die algemeen na 'n vaartuig met 'n houtraam wat vroeër met huide oorgetrek is, maar vandag met laaghout bedek word. In die laaste paar jaar word kano's ook van kunsvesel gemaak. Ander soortgelyke vaartuie, soos uitgeholde boomstamme, is waarskynlik nag vroeë as regte kano's gebruik. Teenswoordig word 2 verskillende tipes kano's gebruik, naamlik die gewone of Kanadese kano, wat sy oorsprong by die Rooihuide van Kanada gehad het, en die kajak, wat deur die Eskimo's gebruik is. Die belangrikste verskil tussen die 2 kano's is die spane.
Die spaan van ŉ gewone kano het net een roeiblad en kan dus net aan die een kant van die kano gebruik word, terwyl die spaan van die kajak aan albei punte 'n roeiblad het sodat dieselfde spaan gebruik kan word om weerskante van die vaartuig te roei. Die kajak is aan die bokant toe, behalwe vir die ruimte waar die roeier(s) sit, en dit lê laag in die water, terwyl die gewone kano bo gedeeltelik of heeltemal oop is en baie hoër rante het. By die kajak sit die roeier(s) en dryf die boot aan deur 'n spaan met 'n roeiblad aan elke punt, terwyl die gewone kano voortbeweeg word deur 'n roeier wat op sy knieë staan en met 'n enkelbladspaan om die beurt aan weerskante van die boot roei.
Wedstrydsport
Kanovaart as wedstrydsport is nog 'n jong sportsoort wat eers op dreef gekom het nadat dit in 1,936 op die program van die Olimpiese Spele geplaas is. Op internasionale gebied vaar die Skandinawiërs, die Finne, die Wes-Duitsers en verteenwoordigers van die Oos-Europese Ian de gewoonlik die beste. Vir wedstryddoeleindes word die vaartuie in verskillende kategorieë ingedeel, afhangende van hoeveel roeiers elke kano beman. Die klassifikasie word as volg aangedui: K1 vir 'n kajak met 1 roeier, K2 vir een met 2 roeiers, K4 vir 4 roeiers en so meer, terwyl die letter C vir Kanadese kano's gebruik word. Daar is ook verskillende soorte kanovaartwedstryde, waarvan die volgende die gewildste is:
- Snelroei: Wedvaarte word oor afstande van 500 m, 1 000 m en 10 000 m beslis. Spesiale kano's waarby die klem val op die snelheid wat 'n boot kan behaal, word hiervoor gebou. Die geskikste roeiplek vir snelroeivaarte is diep, stilstaande mere.
- Langafstandwedvaarte: Die afstand van die roete is nie voorgeskrewe nie, maar vind tussen 2 punte op 'n rivier plaas sodat die deelnemers met 'n verskeidenheid watertoestande, soos bruisende water, watervalletjies, vinnig vloeiende water en dies meer te doen kry.
Kanovaart in Suid-Afrika
Kanovaart word sedert 1938 op 'n georganiseerde grondslag in Suid-Afrika kanovaart beoefen, maar het eers in 1951 groter ondersteuning begin kry nadat die eerste Dusi-kanowedvaart van Pietermaritzburg na Durban in daardie jaar aangebied is.
Die Suid-Afrikaanse Kanofederasie is in 1956 gestig en het in dieselfde jaar lid van die Internasionale Kanofederasie geword. Suid-Afrika is egter in 1970 om politieke redes uit die liggaam geskors. Hoewel Springbokspanne dus nie aan die wêreldkampioenskap-byeenkomste kan deelneem nie, ding die roeiers wel individueel teen oorsese spanne mee en verower gereeld belangrike titels. In Suid-Afrika word bykans uitsluitlik kajakke gebruik en hoewel snelroei- en afstandswedvaarte baie gewild is, presteer die Springbokke veral baie goed in die langafstandwedvaarte.
Die Bergrivier-, die Dusi- en die Vaaldam-na-Parys-wedvaart vergelyk baie goed met die strafste langafstandwedvaarte ter wêreld. Die enigste vertakking van die kanosport wat in Suid-Afrika nie veel aftrek kry nie, is die slalomkompetisies, hoofsaaklik omdat geskikte water en kano's baie skaars is. Die bekendste Suid-Afrikaanse kanovaarders is die Van Riet-gesin. Die broers Willem, Roeloff en Enslin het almal belangrike nasionale titels gewen en oorsee goed gepresteer, terwyl hul pa, mnr. Willem van Riet (senior), nou betrokke is by die bestuur van kanovaart in Suid-Afrika.
Gewigstoot
Gewigstoot is 'n velditem in atletiek wat die stoot (stoot eerder as gooi) van 'n swaar sferiese ysterbal, sover as moontlik, deur 'n atleet behels. Die gewigstoot vir mans is al deel van die moderne Olimpiese spele sedert die herinstelling daarvan in 1896. Vroue se deelname het in 1948 begin.
Die gewig wat gestoot word is 7,26 kg vir mans en 4 kg vir vroue swaar. Dit moet vanuit 'n sirkel met 'n deursnee van 2,135 m gestoot word.
Die Antieke Grieke het klippe gewerp as 'n sport, maar in hierdie vorm gaan dit eintlik terug op die vroeëre weergawe van gewigstoot in die Skotse Hoogland-spele.
Lancia Rally
Die Lancia Rally (Tipe 151), ook bekend as die Lancia Rally 023, is 'n sportmotor wat in 1982 en 1983 deur Lancia gebou is. Dit was die laaste agterwielaangedrewe motor wat die Wêreldtydrenkampioenskap (WRC) kon gewen het.
Kromspruit (rivier, Vrystaat, lat -27,44, long 28,27)
Die Kromspruit is 'n rivier wat in die Vrystaat vloei.
Koninkryk Pruise
Die Koninkryk Pruise (Duits: Königreich Preußen) was 'n staat in Sentraal-Europa vanaf 1701 tot 1918 en is deur slegs een monarg regeer. Die Koninkryk was met die Kroning van Hertog Friedrich III. te Koning Friedrich I. op 18 Januarie 1701 in Königsberg gestig. Met die Unifikasie van Duitsland op 18 Januarie 1871 word die koning van Pruise ook die Keiser van Duitsland.
Met die nederlaag in die Eerste Wêreldoorlog het die laaste Duitse keiser en pruisiese koning Wilhelm II afstand van die troon gedoen, en vervolgens is 'n republikeinse staatsvorm gevestig. Op 9 November 1918 is die Vrystaat Pruise gestig, wat met die begin van die Derde Ryk weer ontbind is. Met die nederlaag in die Tweede Wêreldoorlog was Pruise uiteindelik verdeel in dele van Wes-Duitsland, Oos-Duitsland, Pole en Rusland.
Prússia
Groothertog Dmitri Pawlowitsj van Rusland
Vroeë lewe
Groothertog Dmitri Pawlowitsj is by Ilinskoje naby Moskou gebore as die seun van groothertog Pawel Aleksandrowitsj en kleinseun van tsaar Aleksander II van Rusland. Hy was dus ’n neef van die laaste tsaar, Nikolaas II. Sy ma, Alexandra Georgievna van Griekeland, was ’n dogter van koning George I van Griekeland en sy vrou, Olga Konstantinowna van Rusland. Hy was dus ook ’n neef van prins Philip, Hertog van Edinburg.
Dmitri en sy suster, Maria is hoofsaaklik deur hul oom en tante groothertog Sergei Aleksandrowitsj van Rusland en groothertogin Elisabeth Fjodorowna grootgemaak. Elisabeth was die suster van tsarina Aleksandra.
Dmitri se ma was sewe maande swanger met hom toe sy in ’n boot gespring het terwyl sy saam met vriende uit was en geval het. Sy het die volgende dag op ’n bal ineengestort met geboortepyne. Dmitri is kort daarna gebore, maar sy ma het in ’n koma verval waaruit sy nooit gekom het nie. Dokters het nie veel hoop vir Dmitri gehad nie, maar hy het oorleef met die hulp van groothertog Sergei, wat hom die baddens gegee het wat die dokters voorgeskryf het en hom in ’n wiegie met warmwaterbottels gehou het om sy temperatuur konstant te hou.
In 1905 is Sergei, toe goewerneur-generaal van Moskou, deur sosialiste vermoor tydens die 1905-rewolusie. Daarna het Dmitri by die tsaar en sy gesin gewoon. In ’n stadium was daar gerugte dat hy die troonopvolger kan word in die plek van die tsaar en tsarina se seun, Aleksei, wat hemofilie gehad het, deur ’n huwelik met groothertogin Olga Nikolajewna.
Soos gebruiklik was in sy tyd, het Dmitri as ’n offisier by ’n wagregiment aangesluit. Hy was ’n goeie perderuiter. Hy het aan die Olimpiese Spele van 1912 in Stockholm deelgeneem en sewende gekom. Voor die Eerste Wêreldoorlog het hy hom beywer vir ’n Russiese nasionale sportkompetisie, en dit was die begin van wat in die Sowjetunie die Spartakiad geword het.
Volwasse lewe
Deur sy hele lewe was Dmitri bekend as ’n groot rokjagter. Onder sy minnaresse tel die gewilde Russiese ballerina en aktrise Wera Karalli en Pauline Fairfax Potter, ’n Amerikaanse mode-ontwerper en skrywer. Sy bekendste verhoudings was met Natasja Sjeremetjewa, die vrou van sy neef groothertog Michail Aleksandrowitsj, en in die vroeë 1920's met Coco Chanel. Die verhouding wat die grootste invloed op sy lewe gehad het, was egter nie met ’n vrou nie, maar met die biseksuele prins Feliks Joesoepof, met wie hy in die winter van 1912/'13 ’n verhouding gehad het wat ’n groot opskudding veroorsaak het. Dit het die tsarina laat afsien van die plan om hom met Olga te laat trou.
Later, in 1916, was dit Feliks wat hom betrek het by die moord op Raspoetin.
Volgens ouer bronne, onder meer Feliks se eie memoires, was die moord Feliks se idee en was Dmitri net betrokke omdat hy ’n keiserlike motor gehad het wat ongehinderd kon rondbeweeg in die streng beheerde oorlogtydse Sint Petersburg. Nuwe navorsing, deur onder andere die skrywer Edvard Radzinsky in sy boek The Rasputin File, het egter die idee laat ontstaan dat Dmitri eintlik agter die moord gesit het en moontlik die skoot gevuur het wat gekeer het dat Raspoetin ontsnap. Daar word vermoed die storie wat agterna vertel is, is saamgeflans om Dmitri te beskerm en te keer dat dit sy kans op die Russiese troon in die wiele ry.
Vanweë sy betrokkenheid by die moord is Dmitri na die Persiese front gestuur, en dit het eindelik sy lewe gered. Die meeste van die lede van die keiserlike familie, onder andere sy pa en tante Elisabeth, is deur die Bolsjewiste vermoor terwyl hy met Britse hulp via Teheran en Bombaai na Londen ontsnap het.
Buite Rusland
Dmitri het Feliks weer in 1919 in Londen ontmoet, maar hulle het gou kontak verloor, amptelik weens Feliks se gespog in die pers dat hy Raspoetin vermoor het, en die vriendskap sou Dmitri se kans op die troonopvolging (in daardie stadium nog ’n moontlikheid) nadelig beïnvloed. Volgens Feliks se memoires het Dmitri nie geglo die Russiese troon sou herstel word nie, maar wou mense wat hul eie belange op die hart gedra het, dit so laat lyk – en hulle het Feliks op die ou einde uit die pad gekry.
Dmitri se suster, Marie, het soos baie ander Russe in bannelingskap ’n voet in die Paryse modebedryf gekry deur ’n klein sakeonderneming te open wat werk vir Chanel gedoen het. So het Dmitri vir Coco Chanel ontmoet. Al was sy elf jaar ouer as hy, het hulle in 1921 ’n verhouding gehad. Deur Dmitri en Marie se kontakte in die bedryf het Chanel parfuummakers in Grasse ontmoet, wat gelei het tot die maak van haar beroemde parfuum Chanel No. 5 – Dmitri se betrokkenheid daarby is sy tweede aanspraak op historiese roem.
Dmitri is in 1927 getroud met ’n Amerikaanse erfgenaam, Audrey Emery, wat haar die niebestaande titel "prinses Romanovskaya-Ilyinskaya" en die aanspreekvorm "Deurlugtige Hoogheid" besorg het van Dmitri se neef groothertog Kirill Wladimirowitsj van Rusland, al is die huwelik amptelik as ’n morganatiese huwelik beskou. Hulle het ’n seun, prins Paul Romanovsky-Ilyinsky, gehad wat in 1989 as burgemeester van Palm Beach in Florida verkies is. Hy is die enigste Romanof-afstammeling nog wat ’n staatsamp beklee het. Dmitri en Audrey is in 1938 geskei.
Ondanks sy sportprestasies was Dmitri se gesondheid nooit baie goed nie en in die 1930's het hy lang tye in ’n sanatorium in Switserland deurbring weens tuberkulose. Hy is in 1941 daar oorlede.
Hoërskool Vrede
Hoërskool Vrede is 'n Afrikaans-medium sekondêre skool wat in Reynekestraat in Vrede, Vrystaat, Suid-Afrika geleë is. Hulle posadres is Privaatsak X7, Vrede, 9835. Die skool se leuse is "Mik Hoog".
Piet Crous
Petrus Arnoldus Crous (Piet) (gebore 2 Julie 1955 in Johannesburg) is 'n voormalige Suid-Afrikaanse juniorswaargewigbokser. Hy het in 1984 die WBA-kruisergewigwêreldtitel gewen toe hy Ossie Ocasio met punte geklop het.
Ellen Isefiær
Ellen Isefiær (7 Desember 1898 – September 1985) was 'n Noorse aktrise. Sy was bekend vir haar rolle in die rolprente Madame besøker Oslo (1927), Cafe X (1928), Tørres Snørtevold (1940), en På solsiden (1956).
Lancia Montecarlo
Die Lancia Montecarlo (Tipe 137) is 'n sportmotor wat deur Pininfarina ontwerp is en van 1975 tot 1981 deur Lancia gebou is.
Kliodinamika
Kliodinamika is 'n transdissiplinêre navorsingsgebied wat kulturele evolusie, ekonomiese geskiedenis / kliometrie, makrososiologie, die wiskundige modellering van historiese prosesse oor 'n lang tydvak bestudeer en die konstruksie en analise van historiese databasisse integreer.